Diari Oficial de la Generalitat Valenciana


Sumari del DOGV 3873, del 08-11-2000 (2000/8515)

Informació pública del programa d'actuació integrada en l'àmbit dels sectors R-8 i R-9 del pla general de Bétera.
-----------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/8515


Organisme emissor
:   Inmobiliaria Urbis, SA

Tipus de document
:   Anunci

Informació pública del programa d'actuació integrada en l'àmbit dels sectors R-8 i R-9 del pla general de Bétera. [2000/F8515]
  
La mercantil Inmobiliaria Urbis, SA, amb domicili a efectes de notificacions a València, carrer de Colom, número 60, 8a planta, despatx G, codi postal 46822 i codi d'identificació fiscal D79617588, ha formulat el programa d'actuació integrada en l'àmbit dels sectors R-8 i R-9 del pla general de Bétera, i que té aquests límits: nord, amb terrenys del pla de reforma interior de la Urbanització Torre En Conill; sud, amb terrenys de la Urbanització Mas Camarena i en part amb els límits del terme municipal de Paterna; est, amb el camí de Paterna, i oest, amb terrenys del sector R-7 del pla general de Bétera. A aquest programa s'ha adjuntat l'avantprojecte d'urbanització.
  
Que aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, i en compliment del que s'estableix en els articles 48.1.C, en relació amb l'article 46.2, 3 i 4, i 52.1 de la llei a què es fa referència, s'estableix el termini d'informació pública d'aquest programa i els altres instruments i documents que l'acompanyen, pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini, qualsevol persona interessada podrà consultar l'acta de protocol·lització del programa i els altres instruments i documents indicats a la notaria de la senyora Eva Giménez Moreno, situada a la plaça del Sol, número 4, de Bétera, codi postal 46373, des de les 10.00 hores fins a les 13.00 hores, els dies hàbils del període d'informació pública, i es podrà limitar la seua intervenció a examinar la documentació que se'ls exhibisca o sol·licitar i obtenir, a càrrec seu, una còpia total o parcial de l'acta de protocol·lització del programa i dels instruments i documents indicats.
  
El programa expressat, juntament amb la resta d'instruments i documents, es va depositar a l'Ajuntament de Bétera, on es podran consultar igualment durant un idèntic període de temps.
  
Durant el termini expressat es podran presentar tant al·legacions com alternatives tècniques distintes a les exposades al públic a l'Ajuntament de Bétera, així com proposicions juridicoeconòmiques per a qualsevol de les alternatives.
  
Es notifica amb el present anunci als titulars de béns i drets afectats per l'acció urbanitzadora dels quals no consta en el procediment la seua titularitat, identitat o adreça, i que figuren referits amb els següents polígons i parcel·les cadastrals.